I 1700-tallet opstod'' [[æstetik]]ken''. Ordet blev dannet af den tyske oplysningsfilosof [[Alexander Gottlieb Baumgarten]], som definerede æstetik som ”videnskaben om den sanselige erkendelse” – altså en ret bred definition.<ref>Morten Kyndrup: Den æstetiske relation, s. 34.</ref> Senere fik begrebet gradvist sin nutidige betydning, nemlig "kunstfilosofi". Denne betydning blev endeligt fastslået af den tyske filosof [[Georg Wilhelm Friedrich Hegel|Georg Friedrich Hegel]] i hans æstetiske forelæsninger.<ref name="autogeneret2" /> Når kunst bliver et selvstændigt fænomen, er det naturligt, at der udvikler sig en selvstændig filosofisk disciplin, der behandler den.
Filosofi Kunst Kultur Videnskab Humaniora Uddannelse